
15.p.

Par nekustamā īpašuma “Kurzemnieki” (Jaunolainē) pirkšanu

pašvaldības autonomo funkciju izpildei sabiedrības vajadzībām

Tiek dots vārds: Andrim Bergam

Izvērtējot nekustamā īpašuma “Kurzemnieki”, Jaunolainē, Olaines pagastā, Olaines  novadā (kadastra Nr. 80800040040, sastāvošu no zemes vienības ar kadastra apzīmējumu 2.000 ha platībā), 2026.gada 11.maijā saņemto SIA Balanss-V (reģistrācijas Nr.40203552764) Nekustamā īpašuma vērtētājas I P (Latvijas Īpašumu Vērtētāju Asociācijas sertifikāts Nr. 124) sagatavoto Nekustamā īpašuma Kurzemnieki, Olaines pagasts, Olaines novads, vērtējuma atskaiti, Olaines novada pašvaldības 2026.gada 13.maija rakstu Nr. ONP/1.8./26/3980-ND “Par R A piederošā nekustamā īpašuma “Kurzemnieki” vērtējuma atskaiti un iespējamo darījumu”, R A 2026.gada 14.maija e-pastu (reģ. Nr. ONP/1.8./26/3441-SD) ar priekšlikumu – atsavināt pašvaldībai nekustamo īpašumu (zemes gabalu) “Kurzemnieki” par                          EUR 68000.00, veicot pirkuma maksu divos maksājumos (50% un 50% vai 45% un 55%), izdarot pirmo maksājumu 2026.gadā, Attīstības komitejas 2026.gada 19.maija sēdes protokolu Nr.5, pašvaldības 2026.gada 9.jūnija rakstu Nr. ONP/1.8./26/4816-ND “Par informācijas sniegšanu saistībā ar nekustamā īpašuma “Kurzemnieki” darījumu” (Attīstības un komunālo jautājumu komitejas konceptuāla piekrišana iegādāties nekustamo īpašumu “Kurzemnieki” (Olaines pagastā), maksāšanas nosacījumus skatīt jūlija mēnesī pie Pašvaldības 2026.gada budžeta grozījumiem, t.i. vai Pašvaldības 2026.gada budžetā ir brīvi finanšu līdzekļi - finansējums pirmajam maksājumam vai plānot to Pašvaldības 2027.gada budžetā), pašvaldības domes 2026.gada 29.jūlija sēdes lēmumu “Par nepieciešamā finansējuma apstiprināšanu Olaines novada pašvaldības 2026.gada līdzdalības budžeta projektu īstenošanai” (ievērojot Olaines novada pašvaldības līdzdalības budžeta projektu konkursa vērtēšanas komisijas 2026.gada 25.jūnija protokolu “Par balsojuma gala rezultātu apstiprināšanu”, Finanšu komitejas 2026.gada 22.jūlija sēdes protokolu Nr.7 (Biedrības “Jaunolaines attīstībai” projekts - Lubaušu atpūtas laukums (273 balsis. Projekta izmaksas EUR  48 142,85 (Mērķis – publiska ārtelpa kvalitatīva brīvā laika pavadīšanas infrastruktūra, iedzīvotāju saliedētība (sportiskas aktivitātes, labiekārtots publisku aktivitāšu parks, kas kalpo kā iedzīvotāju socializācija un veselīga dzīvesveida veicināšana). Projekta īstenošana - pēc nekustamā īpašuma “Kurzemnieki” iegūšanas pašvaldības īpašumā), pašvaldības dome konstatē, ka saskaņā ar:
Pašvaldību likuma:

10.panta pirmās daļas 16.punktu - dome ir tiesīga izlemt ikvienu pašvaldības kompetences jautājumu. Tikai domes kompetencē ir - lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;

73.panta ceturto daļu - pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu;

4.panta pirmo daļu, pašvaldībai ir šādas autonomās funkcijas:

2) gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu;

7) veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai;

Publiskas personas finanšu līdzekļu un mantas izšķērdēšanas novēršanas likuma:

2.panta pirmo daļu - Publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai;

3.panta 1.punktu - Publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir - rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu;

8.pantu -  publiskai personai un kapitālsabiedrībai aizliegts iegādāties īpašumā vai lietošanā mantu vai arī pasūtīt pakalpojumus vai darbus par acīmredzami paaugstinātu cenu.

Nekustamā īpašuma “Kurzemnieki” īpašuma tiesības ierakstītas Rīgas rajona tiesas, Olaines pagasta zemesgrāmatas nodalījumā Nr. 100000235162, kadastra numurs: 80800040040, nosaukums: Kurzemnieki, adrese/atrašanās vieta: “Kurzemnieki”, Olaines pag., Olaines nov. Īpašnieks: R A, personas kods_. Nekustamais īpašums ir R A, personas kods_, atsevišķa manta. Žurnāls Nr. 300005509779, lēmums 22.12.2021.

Ar Olaines novada pašvaldības domes 2022.gada 27.aprīļa saistošajiem noteikumiem                Nr.SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” zemesgabalam noteikta plānotā (atļautā) izmantošana - Mazstāvu dzīvojamās apbūves teritorija (DzM). Mazstāvu dzīvojamās apbūves teritorija (DzM) ir funkcionālā zona ar apbūvi līdz trijiem stāviem, ko nosaka, lai nodrošinātu mājokļa funkciju, paredzot atbilstošu infrastruktūru. Teritorijas papildizmantošanas veidi - 123.Biroju ēku apbūve (12001): komerciāli vai nekomerciāli uzņēmumi, organizācijas un iestādes; 127.Sporta būvju apbūve (12005): būves sporta nodarbībām, izņemot autosporta vai motosporta trases; 129.Veselības aizsardzības iestāžu apbūve (12008): ārstu prakse, veselības centrs un citi ambulatorai ārstniecībai un citiem veselības aprūpes pakalpojumiem paredzēti objekti; Labiekārtota ārtelpa (24001): labiekārtots skvērs, dārzs, pagalms, ietverot apstādījumus un labiekārtojumu, tai skaitā nedzīvojamās ēkas, inženierbūves, dīķus un citus objektus atpūtas un fizisko aktivitāšu nolūkam un citu ārtelpas funkciju nodrošināšanai; Ārtelpa bez labiekārtojuma (24002).

Ņemot vērā iepriekš minēto, Finanšu komitejas 2026.gada 23.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 2. un 7.punktu, 10.panta pirmās daļas 16.punktu, 73.panta ceturto daļu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 1.punktu un 8.pantu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Slēgt pirkuma līgumu ar R A, personas kods_, par nekustamā īpašuma “Kurzemnieki”, Jaunolainē, Olaines pagastā, Olaines novadā (kadastra Nr. 80800040040, sastāvošu no zemes vienības ar kadastra apzīmējumu 2,0000 ha platībā) pirkšanu Olaines novada pašvaldības īpašumā sabiedrības vajadzībām un pašvaldības autonomo funkciju izpildes nodrošināšanai – parku, skvēru un zaļo zonu ierīkošanai un uzturēšanai, kā arī sporta attīstības veicināšanai (sporta un aktīvās atpūtas parka izveidei).
2. Noteikt nekustamā īpašuma pirkuma maksu  EUR 68000.00 (sešdesmit astoņi tūkstoši euro 00 centi), kura maksājama šādā kārtībā:
2.1.  līdz 2026.gada 1.novembrim – EUR 20000.00
2.2.  līdz 2027.gada 1.maijam – EUR 48000.00.
3. Iekļaut pirkuma līgumā šādus nosacījumus:
3.1. Pašvaldība maksā pirkuma maksu lēmuma 2.punkta apakšpunktos norādītajā kārtībā un apmaksā valsts un kancelejas nodevas;
3.2.  R A:

3.2.1. nodod lēmuma 1.punktā norādīto nekustamo īpašumu Olaines pašvaldības valdījumā un īpašumā ar pirkuma līguma abpusēju parakstīšanu;

3.2.2. pēc pirkuma līguma abpusējas parakstīšanas 15 dienu laikā iesniedz pašvaldībā vienpusēju nostiprinājuma lūgumu zemesgrāmatai.

4. Pilnvarot pašvaldības domes priekšsēdētāju pašvaldības vārdā parakstīt nekustamā īpašuma pirkuma līgumu, nostiprinājuma lūgumu zemesgrāmatai un citus nepieciešamos dokumentus.
5. Uzdot:

5.1.  Finanšu un grāmatvedības nodaļai pēc pirkuma līguma abpusējas parakstīšanas  apmaksāt valsts un zemesgrāmatas nodevas par lēmuma 1.punktā noteiktā nekustamā īpašuma ierakstīšanu zemesgrāmatā;

5.2.  Īpašuma un juridiskajai nodaļai pēc pirkuma līguma abpusējas parakstīšanas nodrošināt lēmuma 1.punktā noteiktā nekustamā īpašuma ierakstīšanu Rīgas rajona tiesas Zemesgrāmatu nodaļas, Olaines pagasta zemesgrāmatā uz Olaines novada pašvaldības (reģistrācijas Nr. 90000024332) vārda.

6. Lēmums stājas spēkā ar tā pieņemšanas brīdi.
Sēdes vadītājs








A.Bergs

